|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frv. á 152. þingi - Br. á lögum nr. 73/1990 um eignarrétt íslenska ríkisins að auðlindum hafsbotnsins og brottfall laga um leit, rannsóknir og vinnslu kolvetnis nr. 13/2001 (bann við olíuleit og vinnslu á hafi)UMH22010037 |
| **Ráðuneyti /verkefnisstjóri** |  Umhverfis- og auðlindaráðuneytið |
| **Innleiðing EES-gerðar?** | [ ]  Já[x]  Nei |
| **Dags.** |  28.1.2022 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Í stjórnarsáttmála um ríkisstjórnarsamstarf Framsóknarflokks, Sjálfstæðisflokks og Vinstrihreyfingarinnar - græns framboðs, 2021 er sett fram það markmið að Ísland nái kolefnishlutleysi og fullum orkuskiptum eigi síðar en árið 2040 og verði þá óháð jarðefnaeldsneyti fyrst ríkja. Ríkisstjórnin muni ekki gefa út nein leyfi til olíuleitar í efnahagslögsögu Íslands.1. **Hvert er úrlausnarefnið?**

Samkvæmt lögum nr. 73/1990 um eignarrétt íslenska ríkisins að auðlindum hafsbotnsins má enginn leita að efnum til hagnýtingar á, í eða undir hafsbotninum utan netlaga í landhelgi, efnahagslögsögu og landgrunni utan netlaga nema að fengnu skriflegu leyfi Orkustofnunar. Með lögum nr. 13/2001 um leit, rannsóknir og vinnslu kolvetnis var í löggjöfinni settur rammi um leyfisveitingu fyrir leit, rannsóknir og vinnslu kolvetnis.Þannig gerir núgildandi löggjöf ráð fyrir að hægt sé að uppfylltum skilyrðum að fá útgefið leyfi til rannsóknar og vinnslu kolvetnis í efnahagslögsögu Íslands.1. **Að hvaða marki duga gildandi lög og reglur ekki til?**

Eins og að framan greinirgerir núgildandi löggjöf ráð fyrir að hægt sé að uppfylltum skilyrðum að fá útgefið leyfi til rannsóknar og vinnslu kolvetnis í efnahagslögsögu Íslands og er til staðar tiltekin rammalöggjöf varðandi það. Í samræmi við stefnu stjórnvalda sem rakin er hér að framan er rétt að rammalöggjöf um leyfisveitingu til leitar og vinnslu kolvetnis verði felld brott og að lögum nr. 73/1990 um eignarrétt íslenska ríkisins að auðlindum hafsbotnsins verði breytt þannig að þar sé sérstaklega mælt fyrir um bann við olíuleit og vinnslu í efnahagslögsögunni. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Sjá hér að framan. Stjórnarsáttmáli ríkisstjórnarflokkana tilgreinir að Ísland nái kolefnishlutleysi og fullum orkuskiptum eigi síðar en árið 2040 og verði þá óháð jarðefnaeldsneyti fyrst ríkja. Ríkisstjórnin muni ekki gefa út nein leyfi til olíuleitar í efnahagslögsögu Íslands. Þá má vísa til aðgerðaráætlunar í loftslagsmálum þar sem tilgreindar eru aðgerðir íslenskra stjórnvalda til að stuðla að samdrætti í losun gróðurhúsalofttegunda til 2030.Í gildandi fjármálaáætlun er í kafla 17.5 sett fram markmið um að draga úr nettólosun gróðurhúsalofttegunda í samræmi við aðgerðaráætlun í loftslagsmálum. Megintilgangur þessa markmiðs er að vinna að þeim markmiðum stjórnvalda að draga úr losun gróðurhúsalofttegunda í samræmi við stefnu og markmið Parísarsamningsins og markmið um kolefnishlutleysi Íslands árið 2040.Í orkustefnu fyrir Ísland kemur fram að orkuskipti þar sem jarðefnaeldsneyti víkur fyrir endurvinnanlegum orkugjöfum, séu nauðsynleg til að vinna gegn loftslagsvánni sem sé ein af stærstu áskorunum sem mannkynið standi frammi fyrir. Sjálfbær þróun er liður í orkustefnu fyrir Ísland þar sem hagsmuna núverandi sem komandi kynslóða er gætt.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Stefnt er að því að tryggja að ekki fari fram olíuleit eða vinnsla í íslenskri efnahagslögsögu. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Löggjöfin mundi áfram gera ráð fyrir að hægt væri að uppfylltum skilyrðum að fá útgefið leyfi til leitar og vinnslu kolvetnis í efnahagslögsögu Íslands.1. **Önnur úrræði en lagasetning sem metin hafa verið**

Á ekki við.1. **Mögulegar leiðir við lagasetningu**
* Breyta lögum nr. 13/2001 um leit, rannsóknir og vinnslu kolvetnis.
* Heildarendurskoðun laga sem varða auðlindir hafsbotnsins.
* Brottfall laga nr. 13/2001 ásamt breytingu á lögum nr. 73/1990.
 |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Áformað er að fella brott lög nr. 13/2001 um leit, rannsóknir og vinnslu kolvetnis. Eins og rakið er hér að framan er stefna stjórnvalda að gefa ekki út leyfi til olíuleitar í efnahagslögsögu Íslands. Til samræmis við þá stefnu er áformað að orða með jákvæðum hætti bann við leit og vinnslu kolvetnis í efnahagslögsögu Íslands í lögum nr. 73/1990 um eignarrétt íslenska ríkisins að auðlindum hafsbotnsins.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Lög nr. 13/2001 verði felld brott í heild sinni. Lögum nr. 73/1990 verði breytt þannig að í þeim verði orðað bann við leit og vinnslu kolvetnis í efnahagslögsögunni. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Áformin koma ekki inn á eignarréttindi samkvæmt stjórnarskránni þar sem lög nr. 13/2001 gilda utan netlaga í íslenskri efnahagslögsögu. Varða áformin því ekki auðlindir á landi í einkaeigu.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Íslenska ríkið getur í krafti fullveldis síns ákveðið að banna leit og vinnslu olíu í efnahagslögsögu sinni. Ákveði ríkið að heimila slíka starfsemi tekur til hennar tilskipun 94/22/EB um skilyrði fyrir veitingu og notkun leyfa til að leita að, rannsaka og vinna kolvetni. 1. **Er önnur grundvallarlöggjöf sem taka þarf tillit til?**
 |
| 1. **Samráð**
 |
| 1. **Hverjir eru helstu hagsmunaaðilar?** Engir aðilar stunda leit, rannsókn eða vinnslu kolvetnis í efnahagslögsögunni. Koma áformin því ekki inn á starfsemi neinna rekstraraðila í dag. Segja má að helstu hagsmunaaðilar sé almenningur. Þá þarf að viðhafa samráð við Orkustofnun og utanríkisráðuneytið.
2. **Er skörun við stjórnarmálefni annarra ráðuneyta?**

Nei.1. **Samráð sem þegar hefur farið fram**

Samráð hefur ekki farið fram.1. **Fyrirhugað samráð**

Birting þessara áforma í samráðsgátt stjórnvalda. Sérstakt samráð við Orkustofnun og utanríkisráðuneytið. Birting lagafrumvarps í samráðsgátt stjórnvalda. |
| 1. **Mat á áhrifum þeirrar leiðar sem áformuð er**
 |
| 1. Lagasetningin hefur ekki áhrif á útgjöld hins opinbera. Áformin eru í samræmi við stefnu stjórnvalda um umhverfisvernd og sjálfbæra þróun. Ávinningurinn er að tryggt er að ekki verði teknar ákvarðanir um að heimila tiltekna starfsemi sem er til þess fallin að hafa neikvæð áhrif á umhverfi og sjálfbæra þróun.
 |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já 1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Á ekki við1. **Hvaða forsendur þurfa að vera fyrir hendi til að lagasetning beri árangur?**

Á ekki við1. **Mælikvarðar á árangur og útkomu**

Á ekki við1. **Hefur verið hugað að því að afla gagna til að meta árangur þegar þar að kemur?**

Ekki þörf á því / á ekki við. |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |